Hvordan+lage+og+dele+skjermbilde

Å lage skjermbilde (bilde av hvordan skjermen ser ut) kan du gjøre med forskjellige verktøy; det enkleste er kanskje å bruke funksjonen PrintScreen som du finner på tastaturet (merket PrtSc i de fleste tilfeller). Da får du et bilde av hele skjermen.

De andre måtene krever en eller annen form for program. Min favoritt er MS OneNote- dette er et betalingsprogram (men ganske rimelig - det er inkludert i Officepakken dersom du har fullversjon av 2007). Å lage skjermbilder med OneNote krever bare at du trykker windowstast + s - og så kan du velge utsnittet du vil ha bilde av. OneNote har i tillegg mye annen funksjonalitet som jeg har funnet nyttig.

Et tilsvarende program som OneNote er Jing - dette er et gratisprogram, og du kan ta både stillbilder og video. Jing gir også mulighet til å distribuere/dele ut på nett.

Hvis du skal vise flere ting på skjermen kan det kanskje være en ide å lage en skjermbildevideo? Anbefalingen fra meg er å bruke screenr - dette er enkelt og raskt å bruke (og det er gratis). Her kan du også publisere direkte til Twitter, men også laste opp til YouTube, embedde, lenke eller laste ned som .mp4.

Å dele skjermbilde med andre kan du gjøre på ulike måter; sende som vedlegg på epost, embed/lenke på blogg, embed/lenke i wiki, embed/lenke i LMS eller bruke f.eks tjenester som Flickr (bildedeling), YouTube (videodeling) osv.

Se siden om embedding og lenking for nærmere forklaring på hvordan du gjør dette.